62020CO0049_INF
Tiesas (astotā palāta) 2022. gada 5. oktobra rīkojums –
Teritorialna direktsia na NAP – Plovdiv
(lieta C‑49/20) (
1
)
Lūgums sniegt prejudiciālu nolēmumu – Tiesas Reglamenta 53. un 99. pants – Direktīva (ES) 2015/849 – Piemērošanas joma – Valsts tiesiskais regulējums, kurā prasīts maksājumus, kas pārsniedz noteiktu limitu, veikt vienīgi ar pārskaitījumu vai iemaksu maksājumu kontā
1.
Prejudiciālie jautājumi – Skaidri no judikatūras izsecināma atbilde – Reglamenta 99. panta piemērošana
(LESD 267. pants; Tiesas Reglamenta 99. pants)
(skat. 32. punktu)
2.
Tiesību aktu tuvināšana – Finanšu sistēmas izmantošanas noziedzīgi iegūtu līdzekļu legalizēšanai un terorisma finansēšanai nepieļaušana – Direktīva 2015/849 – Piemērošanas joma – Aizliegums veikt skaidrā naudā maksājumus, kas pārsniedz noteiktu summu – Pienākumu veikt pārskaitījumu vai iemaksu maksājumu kontā – Izslēgšana
(Eiropas Parlamenta un Padomes Direktīva 2015/849)
(skat. 37.– 39., 41., 43. un 44. punktu un rezolutīvo daļu)
Rezolutīvā daļa
Dalībvalsts tiesiskais regulējums, – kurā paredzēts, ka tādas summas maksājumi valsts teritorijā, kas ir vienāda vai lielāka par noteiktu robežvērtību, ir jāveic ar pārskaitījumu vai iemaksu maksājumu kontā, un saskaņā ar kuru netiek ņemts vērā ne skaidras naudas maksājuma subjekts, ne iemesls, un kurš vienlīdz attiecas uz visiem fizisku un juridisku personu skaidras naudas maksājumiem, – neietilpst Eiropas Parlamenta un Padomes Direktīvas (ES) 2015/849 (2015. gada 20. maijs) par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes Regulu (ES) Nr. 648/2012 un atceļ Eiropas Parlamenta un Padomes Direktīvu 2005/60/EK un Komisijas Direktīvu 2006/70/EK, piemērošanas jomā.
(
1
)	OV C 137, 27.4.2020.